
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 259
                                                            din 29 septembrie 2022
privind avizarea Documentației de delegare a gestiunii activităților de colectare și transport a deșeurilor municipale și a altor fluxuri de deșeuri, și operarea stației de transfer Reghin, componente ale serviciului de salubrizare al județului Mureș din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. MUREȘ) – zona 6 Bălăușeri

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 31.089/27.09.2022 și la Consiliul Local Sighișoara cu nr. 31.263/28.09.2022, de referatul de aprobare, înregistrat cu nr. 31.088/27.09.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;          

Având în vedere prevederile art. 8, alin. (3) lit. ”d^1”, art. 10 alin. (4) - (5), art. 22 alin. (1) și (3), art. 29, art. 30 și art. 32 alin. (3) din Legea nr. 51/2006 privind serviciile comunitare de utilități publice, republicată, cu modificările și completările ulterioare;

În temeiul prevederilor art. 6 alin. (1) lit. ”e”, ”h” și ”j”, art. 7 și art. 12 alin. (2) din Legea nr. 101/2006, Legea serviciului de salubrizare a localităților, republicată, cu modificările și completările ulterioare;

Potrivit reglementărilor art. 17 alin. (3) pct. 18 și 20, precum și ale art. 20 coroborate cu cele ale art. 21 alin. (1) din Statutul A.D.I. Ecolect Mureș;

În considerarea prevederilor art. 13 alin. (3) din Contractul de asociere încheiat între toate unitățile administrativ - teritoriale din Județul Mureș;

Având în vedere avizarea Documentației de delegare a gestiunii activităților de colectare și transport a deșeurilor municipale și a altor fluxuri de deșeuri, componente ale serviciului de salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. MUREȘ), aferentă zonei 6 Bălăușeri;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 31.091/27.09.2022, prin care se propune avizarea Documentației de delegare a gestiunii activităților de colectare și transport a deșeurilor municipale și a altor fluxuri de deșeuri, și operarea stației de transfer Reghin, componente ale serviciului de salubrizare al județului Mureș din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. MUREȘ) – zona 6 Bălăușeri;
 Având în vedere avizele favorabile ale tuturor comisiilor pe domenii de specialitate
În temeiul prevederilor art. 129 alin. (1), alin. (2) lit. ”d”, alin. (7) lit. ”n”, alin. (14), ale art. 139 alin. (1) și (3) și ale art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                         H O T Ă R Ă Ș T E:

Art. 1. Se aprobă Studiul de oportunitate pentru delegarea gestiunii activităților de colectare și transport a deșeurilor municipale și a altor fluxuri de deșeuri și operarea stației de transfer Bălăușeri, componente ale serviciului de salubrizare al județului Mureș din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. MUREȘ) – zona 6 Bălăușeri, prevăzut în anexa nr. 1.
Art. 2. (1). Se aprobă gestiunea delegată, ca modalitate de operare și administrare a infrastructurii aferente serviciului de colectare și transport a deșeurilor municipale și a altor fluxuri de deșeuri și operarea stației de transfer Bălăușeri, componente ale serviciului de salubrizare al județului Mureș din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. MUREȘ) – zona 6 Bălăușeri.

(2). Se stabilește licitația deschisă ca procedură de atribuire a contractului de delegare a gestiunii prevăzut la alin. (1).
Art. 3. (1). Se avizează Documentația de delegare a gestiunii activităților de colectare și transport a deșeurilor municipale și a altor fluxuri de deșeuri și operarea stației de transfer Bălăușeri, componente ale serviciului de salubrizare al județului Mureș din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. MUREȘ) – zona 6 Bălăușeri, conform anexei nr. 2.

(2). Durata gestiunii delegate prevăzute la art. 2 este de 10 ani.

(3). Se mandatează Primarul Municipiului Sighișoara, să voteze în Adunarea Generală a Asociaților A.D.I. ”Ecolect Mureș” documentația de delegare a gestiunii activităților de colectare și transport a deșeurilor municipale și a altor fluxuri de deșeuri și operarea stației de transfer Bălăușeri, componente ale serviciului de salubrizare al județului Mureș din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. MUREȘ) – zona 6 Bălăușeri – avizată conform art. 3 alin. (1) din prezenta hotărâre.

Art. 4. (1) Se împuternicește Asociația de Dezvoltare Intercomunitară ”Ecolect Mureș” să desfășoare în numele și pe seama Municipiului Sighișoara delegarea gestiunii serviciului de salubrizare corespunzător activităților menționate la art. 2 în cadrul sistemului – parte a documentației avizate conform art. 3 alin. (1).

(2) În sensul alin. (1), A.D.I. ”Ecolect Mureș” va putea modifica documentația, fără un acord prealabil, în funcție de modificările care se impun în urma verificării acesteia de către Autoritatea Națională de Achiziții Publice, în limitele pe care le presupune verificarea, fiind mandatată să aducă și orice lămuriri și modificări în atenția operatorilor economici interesați, pe calea clarificărilor și anunțurilor de tip erată, respectiv de deciziile altor autorități publice din județul Mureș, fără ca modificările operate să aducă atingere standardelor de realizare a serviciilor publice de salubrizare în zona 6 Bălăușeri.

Art. 5. Se mandatează A.D.I. ”Ecolect Mureș”, prin Președinte, să semneze contractul de delegare cuprins în documentația aprobată, prevăzută în anexa 2.

Art. 6. Anexele nr.  1 și nr. 2 fac parte integrantă din prezenta hotărâre.

Art. 7. Prezenta hotărâre se comunică Asociaţiei de Dezvoltare Intercomunitară „Ecolect Mureş”, care va supune aprobării în Adunarea Generală a Asociaților, Documentația de delegare a gestiunii gestiunii activităţilor de colectare şi transport a deșeurilor municipale şi a altor fluxuri de deşeuri și operarea staţiei de transfer Bălăușeri, componente ale serviciului de salubrizare al județului Mureș din cadrul Sistemului de Management Integrat al Deșeurilor Municipale Solide din județul Mureș (S.M.I.D.S. Mureș) - zona 6 Bălăușeri, avizată conform art. 3 alin. (1), şi răspunde de ducerea ei la îndeplinire.

Art. 8. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicare pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

          Stupariu Călin               
                                                                                                       Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Consiliul Județean Mureș;

  1 ex. Asociația de Dezvoltare Intercomunitară Ecolect Mureș.

10 ex.  

